Ένα μήνυμα με πολλαπλούς αποδέκτες, και σίγουρα με αποδέκτες την ελληνική κυβέρνηση, απέστειλε μέσω ανάρτησής του ο Μάνφρεντ Βέμπερ, λίγες μόλις ημέρες μετά την «στήριξη» των 700 εκατ. ευρώ από την Κομισιόν. Ο Γερμανός αναφέρεται σε «τουρκική επίθεση» από την οποία προστάτεψε την Ευρώπη η Ελλάδα, απειλώντας ευθέως πως σε περίπτωση που δεν ελεγχθούν επαρκώς τα ελληνοτουρκικά σύνορα, οι περιορισμοί στα εσωτερικά σύνορα της Ευρωπαϊκής Ένωσης θα επανέλθουν.

«Η Ελλάδα μας προστάτεψε από μία απρόκλητη τουρκική επίθεση. Η βοήθειά μας να ενισχύσουν τα σύνορα σε στεριά και θάλασσα,

θα πρέπει να είναι η κύρια προτεραιότητά μας τώρα, καθώς περαιτέρω κλιμάκωση δεν μπορεί να αποκλειστεί. Εάν δεν μπορέσουμε να προστατέψουμε τα εξωτερικά σύνορά μας, τα σύνορα εντός Ευρώπης θα επιστρέψουν» αναφέρει συγκεκριμένα.

Greece has protected us from an unprovoked Turkish attack. Helping them reinforce the border, on land and sea, should be our main priority now as further escalation cannot be excluded. If we cannot secure our external borders, borders inside Europe will return. #StandWithGreece — Manfred Weber (@ManfredWeber) March 6, 2020

Υπενθυμίζεται πάντως, πως στην πρόσφατη επίσκεψη των Ευρωπαίων ηγετών, με προεξέχουσα την πρόεδρο της Κομισιόν και μέλος του Λαϊκού Κόμματος, φον ντερ Λάιεν, στο πλευρό του Κυριάκου Μητσοτάκη, η υποστήριξη εξαντλήθηκε στα 700 εκατ. ευρώ για υποδομές, ενώ υποσχέθηκε εξοπλισμό και προσωπικό για την προστασία των συνόρων, δίχως να ανακοινώσει κάτι συγκεκριμένο.